CELEX: 62015CN0625
Language: da
Date: 2015-11-23 00:00:00
Title: Sag C-625/15 P: Appel iværksat den 23. november 2015 af Schniga GmbH til prøvelse af dom afsagt af Retten (Tredje Afdeling) den 10. september 2015 i forenede sager T-91/14 og T-92/14, Schniga GmbH mod EF-Sortsmyndigheden

25.1.2016   
            
            
               DA
            
            
               Den Europæiske Unions Tidende
            
            
               C 27/27
            
         Appel iværksat den 23. november 2015 af Schniga GmbH til prøvelse af dom afsagt af Retten (Tredje Afdeling) den 10. september 2015 i forenede sager T-91/14 og T-92/14, Schniga GmbH mod EF-Sortsmyndigheden
   (Sag C-625/15 P)
   (2016/C 027/31)
   Processprog: engelsk
   
      Parter
   
   
      Appellant: Schniga GmbH (ved Rechtsanwälte G. Würtenberger og R. Kunze)
   
      De andre parter i appelsagen: EF-Sortsmyndigheden og Brookfield New Zealand Ltd, Elaris SNC
   
      Appellanten har nedlagt følgende påstande
   
   
               —
            
            
               Rettens dom af 10. september 2015 i forenede sager T-91/14 og 92/14 ophæves.
            
         
               —
            
            
               EF-Sortsmyndigheden og intervenienterne tilpligtes at betale sagens omkostninger.
            
         
      Anbringender og væsentligste argumenter
   
   Retten begik en retlig fejl ved anvendelsen af artikel 7 i forordning nr. 2100/94 (1) om EF-sortsbeskyttelse (herefter sortsbeskyttelsesforordningen) samt ved anvendelsen af artikel 22 og 23 i Kommissionens forordning (EF) nr. 1239/95 (2) af 31. maj 1995.
   Retten foretog en urigtig bedømmelse af EF-Sortsmyndighedens præsidents kompetence til at lade undersøgelsesprocessen for en sort, der skal meddeles EF-sortsbeskyttelse, omfatte yderligere kendetegn.
   Retten foretog en urigtig bedømmelse af den retlige karakter af de tekniske protokoller og retningslinjer, der skal anvendes ved den tekniske undersøgelse af en EF-sortsbeskyttelse, der er blevet ansøgt om, hvilket førte til en urigtig bedømmelse af det tidsrum, inden for hvilket EF-Sortsmyndighedens præsident kan træffe afgørelse om, at et nyt kendetegn for vurderingen af den nye sorts selvstændighed kan tages i betragtning.
   Retten foretog en urigtig bedømmelse af følgerne af anvendelsen af principperne om retssikkerhed, EF-Sortsmyndighedens objektivitet og ligebehandling i forbindelse med EF-Sortsmyndighedens præsidents afgørelser ved undersøgelsen af en ny sort.
   
      (1)  Rådets forordning (EF) nr. 2100/94 af 27.7.1994 om EF-sortsbeskyttelse (EFT L 227, s. 1).
   
      (2)  Kommissionens forordning (EF) nr. 1239/95 af 31.5.1995 om gennemførelsesbestemmelser til Rådets forordning (EF) nr. 2100/94 om EF-sortsbeskyttelse (EFT L 121, s. 37).